Klement Gottwald - Viquipèdia, l'enciclopèdia lliure\n1Carrera dins del Partit\n2Presa del poder\n3Els Processos de Praga\n5Culte a la personalitat\n14 març 1953 (56 anys)\nPresident de Txecoslovàquia\n14 juny 1948 – 14 març 1953\n← Edvard Beneš – Antonín Zápotocký →\nPrimer Ministre de Txecoslovàquia\n2 juliol 1946 – 15 juny 1948\n← Zdeněk Fierlinger (en) – Antonín Zápotocký →\nMarta Gottwaldová (1928–1953)\nMarta Čepičková (en)\nAlexej Čepička (en) (gendre)\n(1946) ciutadà honorari de Plzeň\n(19 desembre 1945) ciutadà honorari de Třebíč\nciutadà honorari de České Budějovice\nciutadà honorari de Polná\nOrder of February 25, 1st class (en)\nHonorary citizen of Blovice (en)\norde de la Construcció de la Pàtria Socialista\nciutadà honorari de Liberec\norde del Socialisme\nKlement Gottwald (23 de novembre de 1896, Dědice (Vyškov), Moràvia del Sud, aleshores a l'Imperi austrohongarès (actualment a la República Txeca) - Praga 14 de març de 1953) fou un polític comunista, durant molts anys dirigent del Partit Comunista de Txecoslovàquia (KSČ o CPCz o CPC), primer ministre i president de Txecoslovàquia.\nCarrera dins del Partit[modifica]\nCelebració del Dia Internacional de la Infància de 1949, a Budapest, Hongria. La foto mostra la delegació de Txecoslovàquia; a l'esquerra hi ha un retrat Gottwald, a la dreta, de Stalin\nEbenista de professió, Gottwald fou un dels que el 1921 fundaren el KSC; entre 1921 i 1926, n'edità el diari i fou delegat del Partit a Eslovàquia; el 1925, esdevingué membre del Comitè Central, entre 1926 i 1929 dirigí el comitè central polític i de propaganda del comitè central del KSC; el 1929, fou elegit diputat del parlament txecoslovac com també esdevingué secretari general del Partit, i, entre 1935 i 1943, secretari de la Komintern. Durant la Segona Guerra Mundial, va estar refugiat a Moscou, on va actuar com a líder de la resistència comunista. El 1945, esdevingué president del partit.\nArticle principal: Cop d'estat a Txecoslovàquia de 1948\nEl març de 1945, Edvard Beneš, qui, entre 1935 i 1938, havia estat president de Txecoslovàquia i, des del 1941, cap del govern a l'exili constituït a Londres, va acceptar formar un govern de coalició amb Gottwald, qui, després de les eleccions de 1946, esdevingué primer ministre. Després del Cop d'Estat de Praga de febrer de 1948, el 9 de maig el Parlament aprovà una nova constitució (la Constitució del 9 de Maig), que el president Beneš es va negar a firmar. El 7 de juny, Beneš va dimitir i, el dia 14, el parlament designà Gottwald nou president de Txecoslovàquia.\nEls Processos de Praga[modifica]\nSeguint la seva línia estalinista, va nacionalitzar tota la indústria i va col·lectivitzar l'agricultura. Arran de la resistència que trobà dins del govern a la influència soviètica en la vida política txecoslovaca, Gottwald va iniciar un procés de purgues primer per fer fora del govern els no comunistes i, després, per eliminar-ne els comunistes dissidents; així, en els Processos de Praga, celebrats el 20 de novembre de 1952, es va sotmetre a un judici-farsa Rudolf Slánský, fins aleshores secretari general del partit, i tretze dirigents comunistes més, onze dels quals jueus, acusant-los de participar en una conspiració trotskista, titista i sionista. Entre els processats, a més de Slánský, hi hagué Vlado Clementis, ministre d'afers exteriors, i Gustáv Husák, responsable del partit a Eslovàquia. Al final, onze dels acusats, entre els quals Clementis i Slánský, foren executats i els altres condemnats a presó perpètua; Husák fou rehabilitat el 1963 i esdevingué president de Txecoslovàquia el 1975.\nUna conseqüència dels processos de Praga fou el fet que Milan Kundera explica a El llibre del riure i del perdó: una fotografia presa el 21 de febrer de 1948 on Vladimír Clementis hi surtia al costat de Gottwald fou retocada el 1950 per fer-hi desaparèixer Clementis, aleshores ja caigut en desgràcia.\nGottwald va morir el 1953, només cinc dies després d'haver assistit a Moscou als funerals de Stalin. Segons sembla, la causa de la mort fou la malaltia de la sífilis, agreujada per l'alcoholisme. Aleshores, fou succeït per Antonín Zápotocký, primer ministre des de 1948.\nCulte a la personalitat[modifica]\nA la mort de Gottwald, se li va erigir un mausoleu al lloc del monument a Jan Žižka, al districte de Žižkov (Praga); com que havia mort de sífilis, el procés d'embalsamament no resultà efectiu i el cadàver es descompongué; per això, el 1962 fou retirat i incinerat.\nLa ciutat de Zlín (Moràvia) dugué el nom de Gottwaldov des de 1949 fins a 1990, igual com la ciutat ucraïnesa de Zmiiv va ser anomenada Hotvald des de 1976 fins a 1990. A Bratislava (Eslovàquia) també va haver-hi una avinguda Gottwald.\nZdeněk Fierlinger Primer Ministre de Txecoslovàquia\n1946–1948 Succeït per:\nEdvard Beneš President de Txecoslovàquia\n1948–1953 Succeït per:\nA Wikimedia Commons hi ha contingut multimèdia relatiu a: Klement Gottwald\nObtingut de «https://ca.wikipedia.org/w/index.php?title=Klement_Gottwald&oldid=29368894»\nPolítics del Bloc de l'Est\nPresidents de Txecoslovàquia\nPersones de Vyškov\nLa pàgina va ser modificada per darrera vegada el 29 gen 2022 a les 19:30.


Dijous 3 :: JOU-ESPORT\nInici > Dijous 3\nNou dia al campus de futbol!\nAvui dijous al grup dels més petits hem començat jugant a vàries dinàmiques. Hem après les posicions dins del camp i també hem fet jocs per apendre les normes dels àrbits. Després d'esmorzar hem fet una lligueta entre nosaltres i al final del matí ens han regalat una bossa i una samarreta del campus Jou Esport.\nAvui al grup mitjà hem fet jocs per començar el matí. Després hem fet rondos i hem jugat al joc de l'estrella amb pilota. Com a part tècnica hem treballat l'estratègia de camp i per acabar hem fet una lligueta. Abans de marxar, ens han donat una samarreta i una bossa de Jou Esport.\nTambé hem cel·lebrat l'aniversari d'en Nil que avui fa 7 anys!\nAl grup dels més grans hem començat el matí jugant a jocs tradicionals per tal d'anar escalfant. Hem treballat el dribbling i la possessió com a part tècnica. Després d'esmorzar, hem fet una lligueta entre els dos grups. I per acabar el matí ens han donat una bossa i una samarreta del campus Jou Esport.


Proveïdor de fàbrica a la Xina Eritritol - Xi'an Le Sen Bio-tecnologia Co, Ltd\nNom del producte: eritritol\nAparença: pols de cristall blanc\nL'eritritol és un alcohol de sucre que ha estat aprovat per ser utilitzat com a additiu alimentari als Estats Units i al llarg de tot el món. L'eritritol es produeix naturalment en algunes fruites i aliments fermentats. A nivell industrial, es produeix a partir de glucosa per fermentació amb llevat. L'eritritol és pols amb un aspecte transparent blanc brillant. És del 60-70% dolç com el sucre de taula. Els Estats Units i Japó marquen l'Eritritol com zero-calòric, mentre que la Unió Europea l'etiqueta com 0,24 kcal / g.\nPes molecular: 122.12\nPunt de fusió: 117-121 ºC\nSolubilitat en aigua: moderadament soluble\nFuncions de l'eritritol\n1. L'eritritol té un fort efecte de refredament (endotèrmia o calor de solució positiva) quan es dissol en aigua, que sovint es combina amb l'efecte refrigerant dels sabors de menta.\n2. L'erritritol s'utilitza habitualment com a mitjà en el qual es poden subministrar edulcorants d'alta intensitat, especialment derivats de stevia, que serveixen la funció dual de subministrar tant un greix com un sabor similar al del sucre de taula.\n3. L'eritritol és apte per a les dents; no pot ser metabolitzat per bacteris orals, de manera que no contribueix a la caries dental.\n4.L'Eritritol s'ha suggerit com a ingredient actiu causant la funció de motor alterada induïda per Truvia i la reducció de la vida útil en les mosques de la fruita.\n5. En general, l'eritritol no té efectes secundaris en ús regular. Les dosis de més de 50 grams (1.8 oz) poden causar un augment significatiu de les nàusees i els estremiments (borborygmi). Rarament, l'eritritol pot causar urticària al·lèrgica.\nHot Tags: eritritol, proveïdor de la fàbrica de la Xina, d'alta qualitat, alta puresa, millor venda, excel·lent preu\nExtracte de raig de Sanguisorba Officinalis\nExtracte d'Incarillea Sinensis


Mostrant 10 d'un total de 9024 resultats. (0.012 segons)\nAra mostrant els elements 1-10 de 9024\nThe mechanism of G protein coupled receptor activation: the serotonin receptors \nSallander, Eva Jessica (Universitat Pompeu Fabra, 2011-07-04)\nEl derecho de retención sobre bienes muebles \nUniversitat Pompeu Fabra. Departament de Ciències Experimentals i de la Salut (443)\nUniversitat Pompeu Fabra. Departament d'Economia i Empresa (432)\nUniversitat Pompeu Fabra. Departament de Tecnologies de la Informació i les Comunicacions (165)\nUniversitat Pompeu Fabra. Facultat de Traducció i Interpretació (137)\nCurs acadèmic (2014-2015) (152)\nMacroeconomics and International Economics (141)\nVersió publicada (2398)\nProjecte/Treball fi de carrera o de grau (1090)


Segons ha pogut saber TV3, la intenció seria fer una nova Aigües Ter Llobregat pública, que assumiria el possible deute\nIván Gutiérrez 21/02/2018 - 21.55 Actualitzat 22/02/2018 - 00.12\nLa polèmica privatització d'Aigües Ter-Llobregat té els dies comptats. El Tribunal Suprem ha anul·lat l'adjudicació que va fer la Generalitat a l'empresa d'infraestructures Acciona a finals del 2012. Va ser la privatització més gran de totes, un contracte de concessió de 50 anys per valor de gairebé 1.000 milions d'euros amb retribucions financeres molt altes, de més del 9,33%.\nAmb aquesta sentència, la Generalitat torna a tenir el poder de decisió sobre quina gestió vol per a l'empresa Aigües-Ter Llobregat i tindrà dos mesos per executar la sentència del Suprem. Sobre el paper, té dues opcions: tornar a fer un concurs públic perquè la gestió segueixi en mans privades, o la més plausible, segons apunten fonts de la Generalitat a TV3, que ATLL torni a ser gestionada des de l'àmbit públic.\nDe fet, és una voluntat recollida a la mateixa llei d'acompanyament dels pressupostos del 2017. Des de llavors, l'aritmètica parlamentària no ha canviat, i ja al preacord d'investidura de fa poc més d'un mes també sortia. I és que la CUP segueix tenint un paper important dins la configuració de la majoria independentista, i des del 2015 ha estat una de les seves exigències més clares. És per això que la Generalitat ha passat de defensar la privatització - i fins i tot fer un recurs contra un organisme propi com l'OARCC- al fet que no li vagi del tot malament.\n400 milions d'indemnització\nSegons ha pogut saber TV3, Acciona demanarà, com a mínim, 400 milions d'euros d'indemnització. Aquests milions serien en concepte dels 300 que ja va pagar d'entrada Acciona, 50 milions per als pagaments anuals pel cànon i uns 50 més d'addicionals per les inversions ja realitzades des del 2016.\nA més a més, l'empresa dels Entrecanales també es planteja demanar lucre cessant, per la qual cosa deixarà de guanyar fins a la finalització teòrica del contracte, el 2062.\nLes mateixes fonts apunten que la intenció de la Generalitat seria fer una nova empresa pública, una ATLL pública. Aquesta societat assumiria el deute, i, si finalment es formalitza, es pagaria via tarifa. Els treballadors que ara treballen per l'ATLL privada serien subrogats per la nova companyia pública.\nTot això creant un "nou marc de gestió" que ho habilités. I és que la situació financera de la Generalitat ha canviat, sobretot a nivell de tresoreria, on s'havien heretat interessos molt alts i fins i tot això podria suposar un estalvi. Un fet afegit és que una de les decisions més impopulars, com és apujar tarifes, ja s'han adoptat mentre el servei ha estat en mans privades.\nLa privatització d'ATLL es va fer a finals del 2012 a corre-cuita i amb el govern en funcions. Va permetre que Artur Mas quadrés els comptes amb 1.000 milions d'euros a nivell comptable. Però el que va solucionar un greu problema a la tresoreria de la Generalitat llavors pot crear ara un nou forat multimilionari.\nQuines conseqüències econòmiques té la sentència sobre l'ATLL?


Gutiérrez obté una correcta 14a posició a la Copa d'Europa\nAmb aquest resultat a Bad Wiessee, l’andorrana se situa vintena de la general d’eslàlom\nMireia Gutiérrez va assolir ahir una posició correcta a l’eslàlom de Copa d’Europa de Bad Wiessee, a Alemanya. Després d’obtenir el 19è millor temps en la primera mànega, l’andorrana va millorar cinc posicions a la segona fins pujar a la 14a plaça final, a poc més de mig segon d’entrar al Top-10. Tot i això, es va deixar 3’’94 respecte a la primera classificada, la jove suïssa de 18 anys Melanie Meillard. Amb aquest resultat, però, Gutiérrez va sumar 18 punts FIS que la situaven en la 20a plaça de la classificació general d’eslàlom amb un total de 101 punts.\n#3 Esquiadora autonoma\nsense comentaris va dir..No saps de que parles.Pel teu coneixement una 14a plaça en copa d Europa es una proesa.Mòltes Felicitats Mimi!\nProu subvenciones y més resultats!\nesquiadora autónoma va dir..Si trobeu que despres de tants entrénos, subvencions és una bona actuacio....es que sou molt poc exigents i seriosos.Prou subventions a l'esqui, copes del mon i mandangues. El que ho vulgui que s'ho pagui!Prou ja de llençar els diners, Andorra no s'ho pot permetre!\nNo saps de que parles.Pel teu coneixement una 14a plaça en copa d Europa es una proesa.Mòltes Felicitats Mimi!\n#1 esquiadora autónoma\nSi trobeu que despres de tants entrénos, subvencions és una bona actuacio....es que sou molt poc exigents i seriosos.Prou subventions a l'esqui, copes del mon i mandangues. El que ho vulgui que s'ho pagui!Prou ja de llençar els diners, Andorra no s'ho pot permetre!


Baix Empordà - 25/02/2021 - 18:21\nEl col·lectiu del personal que treballa en centres educatius al Baix Empordà es podrà vacunar voluntàriament entre avui dijous i demà divendres\nVacunació al Palau Firal de Sant Antoni\nImagen 1 de 1 - Vacunació al Palau Firal de Sant Antoni\nAquest dijous ha començat la vacunació del personal de serveis essencials de la comarca del Baix Empordà. La campanya de vacunació per aquests col·lectius es porta a terme al Palau Firal de Sant Antoni, un espai que disposa d'una nau de 2.000 metres quadrats, amb amplitud, ventilació i una zona d'aparcament suficient per atendre amb agilitat i seguretat les persones que es vacunen.\nEl col·lectiu del personal que treballa en centres educatius al Baix Empordà es podrà vacunar voluntàriament entre avui dijous i demà divendres. La vacunació també s'estén a la resta de serveis essencials. Aquests col·lectius inclou a professionals de menys de 56 anys i sense cap patologia que treballin en els serveis públics considerats essencials, com ara cossos de seguretat (Mossos d'Esquadra, policia local, Guàrdia Urbana i bombers), Protecció Civil, professionals dels serveis d'assistència domiciliària i professionals de serveis penitenciaris.\nLa vacunació del personal de serveis essencials del Baix Empordà forma part de la campanya de vacunació contra la COVID19. Dimarts 23 de febrer es va iniciar la vacunació a les persones amb gran dependència, amb grau II i III reconegut i els seus cuidadors i cuidadores més directes majors de 55 anys. Per aquests col·lectius s'han habilitat 4 punts de vacunació:\nLa Bisbal d'Empordà: Teatre El Mundial (Passeig Marimon Asprer, 10)\nA banda, les persones dependents que segueixen el programa d'atenció domiciliària i no poden desplaçar-se, seran vacunades al seu domicili. Aquesta setmana també s'ha iniciat la vacunació del col·lectiu de persones majors de 80 anys.


Buckingham activa l’operació successió d'Elisabet II - Regió7\nBuckingham activa l’operació successió d'Elisabet II\nLa ruptura dels ducs de Sussex amb la família reial i el desterrament del príncep Andreu per la seva vinculació amb el cas Epstein compliquen al príncep Carles el disseny de la successió de l'actual reina\nLondres | 07·11·21 | 06:25 | Actualitzat a les 09:42\nLa reina, al costat de Carles i Camil·la, en un acte a Londres. instagram\nSi Elisabet II es manté al tron el 27 de maig del 2024, haurà superat Lluís XIV de França com el monarca amb un regnat més llarg de la història. El Rei Sol tenia 76 anys quan va morir i havia arribat als 72 de regnat. L’inquilí de Versalles tenia en el moment de l’ascens al tron quatre anys; la reina d’Anglaterra, 25. La monarca arribarà als 98 anys en l’últim rècord que li falta al seu mandat. Els britànics aposten perquè sigui així. Ella ja és part de l’essència del país, una figura tranquil·litzadora i inqüestionable. La nostàlgia del passat en la qual està ancorada la monarquia contribueix a l’envejable popularitat de què gaudeix. Ella és la darrera connexió sentimental amb la grandesa d’un passat imperial llunyà, perillosament idealitzat.\nDes del seu retir a Windsor, la reina segueix al capdavant de les tasques essencials de la Corona i de l’Estat. Els seus compromisos públics actuals es redueixen, ara per ara, a audiències virtuals. Les notícies durant les últimes setmanes de problemes de salut, amb una revisió mèdica hospitalària i la prescripció mèdica de guardar repòs, són els avisos d’un declivi inevitable, amb limitacions que la interessada accepta malament.\nElisabet II passa el cap de setmana a Sandringham supervisant els preparatius nadalencs, tradició a la qual no renunciarà. Això de quedar-se a casa i demanar la baixa laboral no forma part del seu caràcter. Abans de la pandèmia, el 2019, la reina, malgrat l’edat, va participar en 295 actes seguint la seva consigna que «necessita ser vista perquè hi creguin», com va dir una vegada. Aquesta presència física és part de la màgia de la monarquia. A això s’afegeix un sentit del deure que ningú no ha posat mai en qüestió.\nLa futura successió es forja de portes endins, alhora que s’ha anat alleugerint l’agenda de la sobirana. Augmenten les cites i compromisos, però el nombre de membres amb tasques oficials a la família reial s’ha reduït considerablement, com a part d’una reforma que el príncep Carles avala. Serà ell, juntament amb Guillem i Kate, els que assumiran els papers principals, però altres membres també hauran de participar o caldrà retallar els 2.000 actes anuals als quals acudeix la família reial. Certs plans apuntant el disseny de la institució al segle XXI han quedat desbaratats per la sortida d’escena de protagonistes que formaven part de l’elenc. Buckingham va haver de buscar-hi alternatives.\nEl dia de Nadal del 2017 es va publicar una foto dels ducs de Cambridge amb el príncep Enric i Meghan, que aleshores era la seva promesa. Eren a Sandringham i caminaven junts, en aparent bona harmonia, fent el passeig tradicional a l’església. Un titular a la premsa els va batejar com Els quatre magnífics, The Fab Four, amb una picada d’ullet en record dels Beatles. Els creients monàrquics van veure en la imatge la joventut i la renovació de la Corona. Dos mesos després, les dues parelles van posar en marxa un projecte comú, The Royal Foundation, i van agrupar les causes benèfiques a què dedicarien esforços. La nova generació assumia més funcions i prenia el relleu en certes tasques. Fins i tot van fer en nom de la Corona viatges a l’estranger, que la sobirana ja no fa. Un any més tard els ducs de Sussex abandonaven el projecte, el país i la família reial.\nDesterrat i amagat\nMentre aquesta ruptura traumàtica desencadenava la pitjor crisi des de la mort de Diana, la situació del príncep Andreu amb la justícia americana s’anava embolicant més i més. El duc de York viu amagat a les residències emmurallades dels Windsor. A Nova York s’enfrontarà molt possiblement la tardor que ve a un procés civil per respondre a les al·legacions d’abús sexual de Virginia Giuffre quan tenia 17 anys, com a part de l’escàndol del cas Epstein. El que és considerat fill favorit de la reina ha estat apartat definitivament de les funcions oficials.\nEls mecanismes constitucionals en cas d’incapacitat de la monarca també es veuen afectats per aquestes absències inesperades. Dels quatre membres de la família reial que formen part del Consell d’Estat –l’organisme encarregat d’assumir temporalment la majoria de tasques de la prefectura de l’Estat–, els prínceps Andreu i Enric n’han quedat exclosos. Tot i que només calen dos consellers per actuar en cas d’impediment, s’estaria considerant l’ingrés d’algun altre membre de la família, com ara Camil·la Parker Bowles.\nLa possibilitat de donar a la duquessa de Cornualla un paper més preponderant forma part de les actuals discussions, segons algunes informacions. L’especulació va guanyar força després d’un discurs recent de Camil·la contra la permissivitat i normalització de la violència sexual contra les dones. Les seves paraules van trobar ressò i ressonància en sectors de la societat sovint indiferents als discursos dels «royals». La presència pública de qui un dia es convertirà en la consort del rei és cada cop més habitual. La seva ha estat una transició lenta i mesurada, des dels dies en què, com a amant del príncep, i especialment després de la mort de Diana, es va convertir en la dona més detestada del país. Camil·la no només es va casar el 2005 amb l’hereu al tron, sinó que ha anat incrementant el paper en els actes de la Corona.\nEls experts expliquen que Camil·la es convertirà en reina consort automàticament quan Carles arribi al tron. Modificar això requeriria canviar la llei, un procés complicat que crearia un precedent. Si arribés a fer-se, podria repercutir en la duquessa de Cambridge quan Guillem succeeixi el seu pare.


Català per ser feliç :): LA DIVERSITAT ÉS DIVERTIDA :)\nAquesta serà la primera d'una sèrie d'entrades que pretenen enriquir el vocabulari de tots els que parlem català amb la gran varietat dialectal de la nostra llengua. Només sóc un aprenent ple de curiositat i amor per la llengua en aquest tema, així que qualsevol aportació que considereu adequada serà benvinguda. Espero que ho gaudiu tant com jo :)\nQuè diuen els vostres veïns-vesins-veïnats quan parlen de les petites criatures humanes?\nBOIX és la paraula que fan servir els eivissencs, ...de moment no he aconseguit trobar una etimologia fiable, si en sabeu alguna cosa podeu deixar el vostre comentari i ajudar a millorar aquesta entrada :)\nFIET és una expressió que trobem a Menorca. És simplement la forma diminutiva de 'fill': 'fillet'. I com és habitual a Ses Illes, la 'll' ha desaparegut fruit de la iodització.\nMINYÓ, s'utilitza habitualment a l'Alguer per designar als infants. A la resta de zones la paraula és coneguda, però ha anat perdent presència o ha modificat el seu significat. Al rossellonès designa als adolescents. A les balears apareix per referir-se a Jesús infant en algunes cançons populars. A Catalunya s'utilitza sovint per anomenar les colles castelleres i el femení, 'minyona' significa criada. Segons el GLDC prové d'una expressió comú a a diverses llengües romàniques que significava originalment petit, graciós o bufó.\nTant NEN com NIN vénen del llatí 'ninus', infant petit. NEN es fa servir a la major part de Catalunya, mentre que NIN és la paraula que utilitzen els mallorquins i els algueresos.\nXIC, que vol dir petit, es fa servir a València principalment, però també en alguna zona de Tarragona i al poble de Pollença (Mallorca). El diminutiu XIQUET i XIQUETA també és habitual a València. A Lleida també diuen XIGUET I XIGUETA.\nQuè diuen al teu poble? Ho diuen així? Si a la teva localitat diuen quelcom diferent sisplau, explicans-ho per poder ampliar la informació d'aquesta secció.\nUnknown 8 de març de 2018, a les 3:51\nPotser, que la forma BOIX vingui de l'anglés?


L'operació de la UDEF es dirigix contra el nebot de Rafael Blasco per adjudicacions a empreses privades\nL'operació que està desenvolupant l'Unitat de Delinqüència Econòmica i Fiscal de la Policia Nacional (UDEF) es dirigix contra Sergio Blasco, exgerent de l'Hospital General de València i nebot de l'exconseller de Solidaritat i exdiputat 'popular' a les Corts, Rafael Blasco, condemnat a sis anys de presó pel cas Cooperació, segons han informat a Europa Press fonts coneixedores de l'operació.\nL'operació de la UDEF es dirigix contra el nebot de Rafael Blasco per adjudicacions a empreses privades GVA\nEn total, la UDEF està practicant una vintena d'escorcolls en busca de documentació relativa a la investigació dirigida pel Jutjat d'Instrucció número 6 de València al voltant del nebot de l'exconseller Blasco per adjudicacions a empreses privades durant la seua etapa com a gerent del centre sanitari.\nUn dels escorcolls s'ha dut a terme a la Conselleria de Sanitat, on els agents han sol·licitat documentació i expedients pertanyents a etapes de l'anterior govern 'popular'.\nEsta causa arranca de la denúncia interposada per EUPV el 2014 i firmada per l'exparlamentaria a les Corts i actual eurodiputada Marina Albiol en la qual s'al·ludia a una presumpta trama de corrupció d'adjudicacions sanitàries a empreses privades per valor d'uns 29 milions d'euros.\nEntre elles, en la denúncia s'assenyalava que les empreses Out-Log, Mantenimientos Integrales Turia, Cyomed Alce SL i Connectall Systems SL van rebre nombroses adjudicacions públiques de la Conselleria de Sanitat, el Consorci Hospital General Universitari i la Diputació de València des del 2001 i fins el 2012, per a manteniment i neteja i, posteriorment, per a qüestions més especialitzades.\nSegons va denunciar EUPV, un dels administradors d'eixes empreses era Francisco José Escandell Vila, qui tenia una altra firma denominada Corporación Sociosanitaria del Mediterráneo SL que, d'acord amb les dades del Registre Mercantil, va ser venuda el 14 de maig de 2012 a Francisco José Blasco Perepérez, "presumiblement germà de Sergio Blasco".\nA partir d'ací, la formació d'esquerres realitzava una sèrie de connexions amb diverses empreses vinculades al negoci sociosanitari i localitzades a Alzira, com que Francisco José Blasco figurava com a administrador de Solana Cantal Gros, on un germà de l'exconseller Blasco era apoderat i Gisela Blasco Perepérez, exedil de Gandia, va ser administradora única i, "segons sembla, al febrer del 2007 va adjudicar l'assistència telefònica del municipi" a una empresa relacionada amb el 'cas Cooperació'.\nLa relació arribava fins a Sanygestión 2012 SL, on apareixia Francesc Manel Blasco Tello, nebot de Sergio Blasco i que va fer un treball universitari de caràcter acadèmic precisament sobre l'empresa Out-Log SL.\nSegons EUPV, el muntant de les adjudicacions ascendia a 29,4 milions d'euros, els principals, de 18,8 i 10,5 milions de Sanitat a Out-Log, amb dates 2010 i 2007, per a la gestió del servici públic mitjançant concessió, en el primer cas, de la logística del Departament de Salut València La Fe, en l'antic i nou centre, i el servici integral de logística per a l'Hospital General i l'àrea d'influència.\nParal·lelament a este assumpte, EUPV també va denunciar al jutjat el 2014 Sergio Blasco en relació amb la construcció de diversos hospitals al Perú però este assumpte, després de judicializarse, va acabar arxivant-se. Blasco va dimitir del seu càrrec en el General en novembre, dies després de la decisió del jutjat d'investigar eixa causa.


LA MATERNITAT I EL CAOS - Pediatria Km. 0\nLA MATERNITAT I EL CAOS\n13 novembre, 2019 pediatriakm0 Comments 9 comments\nAvui us deixo un post molt més personal que de costum. Com molts sabeu, recentment he canviat de feina, canviant l’hospital per la consulta, i això explica que hagi tingut el blog un xic abandonat. Aquest canvi m’ha aportat, sobretot, la possibilitat de passar més temps amb els meus fills, però també, a la consulta, l’oportunitat de conèixer i conversar amb les mares en aquestes primeres setmanes de la maternitat. En moltes de les seves preocupacions m’hi he vist reflectida, i per això he decidit compartir aquestes sensacions que vaig escriure fa un temps sobre la maternitat i el caos.\nL’arribada del meu primer fill va ser com un huracà. Res semblant al que ens havien explicat. Res semblant al que ens havíem imaginat. Res semblant a “ah, això a nosaltres no ens passarà”. La gran diferencia entre les expectatives i la realitat.\nLa fantasia d’un part sense epidural que s’esvaeix a la primera contracció. Una lactància materna exitosa amb un inici casi impossible. Les nit sense dormir. La preocupació constant (deu ser normal que respiri així?). El cansament extrem. La sensació que la parella no entén el que necessites, però tu tampoc li saps explicar, probablement perquè ni tan sols ho saps. El nen que als 6 mesos no dorm la nit seguida, que no menja els triturats ni de casualitat, i el dubte de si hem fet quelcom malament. La culpa. Les discussions a casa. La sensació que mai més dormiràs 8 hores seguides. De que mai més et dutxaràs tranquil·la. De que no tornaràs a sortir a sopar fora. L’admiració absoluta cap a la meva pròpia mare (de veritat vas passar per això tres vegades?)\nL’època sense responsabilitats, de cop et sembla una altra vida. “Te’n recordes quan et venia a buscar a la feina per sorpresa i ens n’anàvem a sopar?” “I aquell viatge a Roma? I aquella setmana a Nova York?”\nI de sobte, un dia, tornar a dormir. Una abraçada sincera sortint de l’escola. La felicitat absoluta del seu somriure. Tornar a jugar a jocs que feia molts anys que no jugàvem. Tornar a ser nens. Gaudir del Nadal com mai. Veure altra vegada la meva pel·lícula preferida de Disney. Les vacances en família. Els matins a la piscina. Retrobar-se amb la parella, conèixer-nos d’una manera diferent, però igual o més maca que abans “Que bé, ets aquí, som un equip”\nI un dia tornar a començar. L’ecografia de la setmana vint i “el test genètic per si de cas”. L’ansietat esperant els resultats. La fantasia d’un part sense epidural que s’esvaeix a la primera contracció. Una lactància materna exitosa amb un inici altre cop difícil (però no deien que la segona vegada era bufar i fer ampolles?). Les nits sense dormir. La preocupació no tant constant però també present. Procurar estar pels dos. El caos a partir de les 7 de la tarda amb dos nens a casa. Les guàrdies a l’hospital del pare de les criatures. Canviar de feina per conciliar. El baby led weaning que resulta en un terra ple de porqueria i llargues estones al pit. Coses que fas millor que la primera vegada. Persones que coneixes, mares del grup de post-part que es converteixen en amigues. La sensació de saber que aquesta època dura molt poc i que cal gaudir-la al màxim.\nI un vespre, quan els nens ja dormen, adonar-te que el moment de màxim caos ja ha passat. Que la nena ja es desplaça, ja es comunica, ja juga, ja no és estrictament un nadó. Que tot i haver-hi moments de total descontrol, sembla que anem prou organitzats. Que el camí es va aplanant i que un dia tornaràs a dormir vuit hores. Tornaràs a sopar fora, tornaràs a mirar una pel·lícula sense interrupcions. I que res d’això serà important perquè els moments que vius ara probablement en un futur seran un dels teus millors records.\nLa maternitat és esgotadora. Les expectatives sovint no es corresponen amb la realitat. Però jo no ho canviaria per res. I ho tornaria a fer, mil vegades.\nI vosaltres, com heu viscut els primers mesos de la vostra maternitat?\nEmbaràs i part, Primers mesos\nconciliació, criança, dormir, embaràs, exterogestació, lactància materna, post-part, vida familiar\n9 thoughts on “LA MATERNITAT I EL CAOS”\nDeboraChC ha dit:\n14 novembre, 2019 a les 4:39 am\nM’encanta lo que ha escrit. Jo estic en el moment caos amb nena de dos anys i mig i nadó de 4 mesos i es tal qual. Sé que la llum està a prop i arribarà una mica de calma o si de cas un caos diferent en el que al menos pugui dormir i que canviarem el mal d’esquena per mal de caos de adolescents. Disfrutar de tot al maxim. Una forta abraçada.\n14 novembre, 2019 a les 8:14 am\nMolt bon relat de l’huracà. T’ho dic perquè aquí estem encara immerses en el caos aquest d’emocions i sentiments conteadictoris. Felicitat absoluta i sensació de no poder amb l’ànima, tal qual. No sé si tornaré a dormir, però almenys riem força! Abraçades!\n14 novembre, 2019 a les 3:01 pm\nQuina raó que tens!!!! Jo surto ara del caos, amb tres fills (6,5 i 3 anys) separada i metgessa (amb guàrdies interminables i nits sense lliurar) i sense família a prop. I sí, ha estat difícil, però ho tornaria a fer! Ara abans d’anar a dormir em fan representacions de teatre, baixen la brossa, fem cadena per buidar les bosses de l’ascensor i posar els esquís al cotxe, riem junts, ens abracem fort, Som un EQUIP. I el millor de tot és poder ser conscient d’aquests moments encara que hi hagi caos. De vegades ploro i ells em pregunten, perquè plores mama? I els hi dic: de FELICITAT.\n16 novembre, 2019 a les 11:30 am\nQuanta tendresa, felicitat i energia positiva el teu comentari! Gràcies!!! 😘\n14 novembre, 2019 a les 7:03 pm\nM’encanta veure com tantes mares coincidim en pensament, jo només tinc un petit i molt bo pel que sento, però d’igual manera la vida ha fet un gir brutal, no sé com ens ho fem però fem tot el que podem i més! Cansades, rebentades a uns nivells que fa un any endarrere em farien passar tot un cap de setmana de relax i avui dia, em segueixo llevant amb el somriure de veure el petit miracle que tinc, i penso… un germà, podré? I tant.. segurament com una zombie però una zombie feliç! Hahaha\n16 novembre, 2019 a les 11:29 am\nI tant Laia!! Esgotades però felices!! 💪🏻🥰\n14 novembre, 2019 a les 9:56 pm\nSóc la mare admirada dels tres fills, la gran dels quals és pediatra. Ho tornaria a fer, jo també. Va ser intens, cansat i a voltes frustrant per no poder arribar a tot. Fins que un dia fas el clic i et dius “ningú et va dir que seria fàcil” . I aquell dia comences a remuntar. Aprofiteu tots moments, que passen depressa, i no tornen. Després et queden els bons records i recuperar-ne les guspires en els instants compartits. I reconéixer en els fills el que potser vas sembrar inconscientment, i en el somriure dels néts, quelcom del que havies viscut. Endavant valentes. Podeu perquè sou dones i sou mares.\n16 novembre, 2019 a les 11:27 am\nEl cert és que tenir fills canvia una part de nosaltres. Ens tornem, d’alguna manera, més generosos. Les nostres prioritats canvien completament. I, almenys a mi, m’ha servit per omplir-me d’agraiment cap als meus propis pares. Un realment no se n’adona de com son les coses fins que les passa…😘\nAmor Fuente ha dit:\n4 març, 2020 a les 9:14 pm\nM’has fet emocionar! I el comentari de la mama admirada encara més!\nEncara que ens ho expliquessin amb pèls i senyals no ho pots entendre fins que no ets mare. Quan arribes a casa després de l’alta hospitalària se t’obre un món tan desconegut i tormentós per moments com meravellós.\nRodejar-te de gent que et recolza i sentir-se part d’un equip i d’una tribu és essencial. Escoltar i ser escoltades.\nRespon a DeboraChC Cancel·la les respostes\nPEDIATRES QUE NO RECEPTEN XAROPS (40,339 visites)\nLA MATERNITAT I EL CAOS (9,898 visites)


Fi de curs al plenari de Tarragona\nEl Circ dimecres, 10 de juny de 2015\nEl plenari de l'Ajuntament de Tarragona s'ha reunit per darrera vegada, i de manera extraordinària, per fer un reconeixement als 18 regidors i regidores que no continuaran en el proper mandat municipal. L'objectiu del ple, tal com l'ha plantejat l'alcalde en funcions, Josep Fèlix Ballesteros, era que els consellers poguessin acomiadar-se després de quatre anys de feina.\nDels 27 regidors actuals, 18 no continuaran a partir del proper 13 de juny\nSense límit de temps, cadascú a la seva manera i la temàtica, lliure. Del PSC han dit adéu la meitat dels seus regidors, 6: Carme Crespo, Carles Castillo, Xavier Tarrés, Patrícia Anton, Victòria Pelegrín i Joan Sanahujes. Només Castillo ha tornat a deixar la porta oberta a tornar a la politica: "Porto la politica en la sang i és vocacional. No crec que sigui un comiat, és un fins aviat".\nAnton, que s'ha quedat fora del consistori (era la núm 10 del PSC) ha agraït el suport a tot el teixit associatiu de la ciutat i s'ha enorgullit d'haver-se 'arriscat' amb el Patronat de Turisme. La part negativa, el mercat.\nLa imatge de la bancada de Convergència i Unió també era peculiar i històrica, ja que cap dels set regidors (Victòria Forns, Maribel Rubio, Fede Adan, Albert Vallvé, Xavi Quintana, Òscar Busquets i Robert Vendrell) repetirà en el proper mandat.\nMalgrat la controvèrsia que envolta la federació nacionalista des de fa mesos, agreujadfa amb la patacada d'Albert Abelló, l'encara portaveu nacionalista al consistori, Victòria Forns, i els companys de grup que havien demanat torn de paraula només han fet balanç de l'actuació municipal.\nAixò, sí, Forns ha explicat que torna a la Universitat, "on els lliure pensadors sí hi tenim espai; com aquí, on també m'he sentit lliure". El també nacionalista Xavier Quintana fins i tot ha demanat que no es deixin escapar els Jocs del 2017.\nLes dues úniques absències del plenari han estat del PP. El seu portaveu, Alejandro Fernández, i una de les regidores que també plegarà, Pilar Juárez. Els altres tres populars que tampoc continuaran (Judit Heras, Josep Acero i Mariano Herráiz) sí han estat presents i s'han acomiadat amb gratitud.\nLa portaveu d'ICV-EUiA, Arga Sentís, també ha tingut paraules d'agraïment cap als que marxen, tot recordant que "la política continua estant fortament masculinitzada".\nL'agraïment als treballadors municipals, a les entitats, a les associacions, així com el respecte cap a la resta de regidors també ha estat present en les intervencions de la majoria d'edils que han dit adéu i que han escalfat la banqueta al saló noble.\nA partir del dissabte 13 la configuració del saló de plens del consistori canviarà la seva fesomia.


Dr. Ramon Pujol: “A Catalunya hi ha una tradició molt important en medicina interna” – El blog del teu col·legi professional\nDr. Ramon Pujol: “A Catalunya hi ha una tradició molt important en medicina interna”\nEn aquesta secció del blog volem que conegueu la Junta de Govern del COMB. La nostra intenció és presentar-vos un a un, a tots els membres d’aquesta junta a través d’una entrevista on ens explicaran quina és la seva tasca al Col·legi.\nComencem amb el Dr. Ramon Pujol, qui durant els pròxims dos anys presidirà la Federació Europea de Medicina Interna (EFIM), que agrupa a 35 societats i a més de 30.000 internistes. Aquesta tasca no l’impedeix continuar com a membre de la Junta de Govern, on es fa càrrec de temes de formació.\nLa EFIM és una organització científica, fundada en 1996, de la Asociación Europea de Medicina Interna.\nPosted in ActualitatEtiquetat COMB, EFIM, federacio_europea_medicina_interna, junta_govern, medicina interna, ramon_pujol\nEl COMB demana a la Consellera de Salut que atengui les demandes dels MESTO\nDr. Àlex Ramos. Centre d’Estudis Col·legial\nOne thought on “Dr. Ramon Pujol: “A Catalunya hi ha una tradició molt important en medicina interna””\nRetroenllaç: Dr. Jaume Sellarés: “La major implicació dels metges és bona per a tothom” «


L'Odissea | RTVVilafranca\nLa llibreria l’Odissea acull la presentació del llibre “Barcelona melòmana” de Cesc Avilés\nDissabte que ve a les 8 del vespre tindrà lloc a la llibreria l’Odissea de Vilafranca la presentació del llibre “Barcelona melòmana”, de l’autor reusenc Cesc Avilés.\nL’Odissea organitza la segona trobada de lectors i escriptors\nVíctor Amela, Màrius Serra, Roger de Gràcia o Laura Tejada seran alguns dels assistents aquest proper dissabte a la segona trobada de lectors i escriptors que organitza la llibreria l’Odissea.\nL’escriptor murcià Leonardo Cano presentarà “La edad media” a Vilafranca\nEl divendres a les 8 del vespre tindrà lloc a la llibreria l’Odissea de Vilafranca la presentació de “La edad media”, la primera novel•la de Leonardo Cano.\nLa jornada ‘Els llibres i els dies. Les editorials i llibreries independents catalanes a debat’ analitzarà a Vilafranca el present i el futur del sector\nLa jornada vol ser un punt de trobada de tots els agents implicats per reflexionar sobre l’estat actual i el futur del sector.


L’Afa s’adhereix al Manifest de SOM ESCOLA – AFA Sant Felip Neri\nL’Afa s’adhereix al Manifest de SOM ESCOLA\nAhir a l’Assamblea de l’AFA es va votar adherir-se al manifest i es va decidir d’establir 2 punts de trobada per tal que les famílies que vulguin anar plegades a la manifestació de demà, hi puguin anar:\n📍10:30 a la Plaça Sant Felip Neri\n📍11:00 Plaça Tetuan n.1 (cantonada amb C/Casp)\nDescarrega’t el material\nLlegeix el Manifest per protegir el model educatiu presentat per Som Escola:\nEl col·lectiu Som Escola aplega més de 43 entitats cíviques, culturals i de tot l’àmbit educatiu formal i no formal. Va néixer amb la vocació d’expressar el suport a l’escola catalana i al model de cohesió social que aquesta representa davant la LOMQE i les sentències del Tribunal Suprem espanyol que qüestionen el paper del català com a llengua vehicular de l’ensenyament a Catalunya.\nUn cop més i davant el greu atac que el nostre model d’Escola catalana ha patit, Som Escola ha elaborat un comunicat de denúncia dels atacs rebuts des de diferents ministeris, partits i mitjans de comunicació.\nEn aquest comunicat Som escola exposa que davant la voluntat clara de desprestigiar l’escola i justificar una futura intervenció de l’Estat, es posa al costat de les institucions catalanes en la presa de decisions que garanteixin preservar el model d’escola catalana i es posiciona al costat dels docents que vetllen, amb estima i passió pel desenvolupament integral de l’alumnat.\nDurant aquest període de temps, els i les professionals de l’educació han exercit amb vocació i passió la seva tasca docent, oferint a l’alumnat les eines necessàries per desenvolupar-se en la vida adulta. Ho han fet transmetent els valors de la democràcia, del respecte, de la diversitat, de diàleg i de la tolerància.\nAl llarg de tots aquests anys, l’alumnat català han assolit els objectius lingüístics del coneixement de les dues llengües oficials del nostre país, el català i el castellà. En aquest segon cas, fins i tot millorant la mitjana estatal per sobre de comunitats monolingües, dades del mateix ministeri d’educació de l’Estat.\nSón els i les docents els que han de determinar pedagògicament com assolir els objectius lingüístics. Fins a dia d’avui s’ha demostrat la validesa d’aquesta tasca docent.\nMalgrat tot, des de l’Estat fa anys que hi ha una ofensiva contra la nostra llengua: s’han eliminat hores lectives de català a través de sentències judicials i s’han substituït les raons pedagògiques més bàsiques i fonamentals.\nAra, el setge s’estreny més i se senten afirmacions falses, infundades i amb la voluntat clara d’enganyar i manipular l’opinió pública, arribant inclús a la denúncia. Entitats com Societat Civil Catalana estan fomentant la denúncia de docents.\nDarrerament el Jutjat de Primera Instància de la Seu d’Urgell ha citat a declarar vuit docents de tres col·legis de la ciutat després de rebre diverses denúncies en què se’ls acusa de parlar a les aules de l’1-O i la repressió policial. Els docents estan sent investigats per un presumpte delicte d’incitació a l’odi,\nEl Consell Escolar Municipal de Gràcia expressa el seu suport al comunicat que ha elaborat el col·lectiu Som Escola en defensa de l’escola catalana i manifesta:\nRebutjar les paraules de diferents ministres que han atacat el model d’escola catalana.\nManifestar el rebuig als atacs que està rebent aquests darrers dies l’escola catalana i que apunten directament als centres educatius i als seus docents, per boca del ministre de “Asuntos exteriores y cooperación”, Alfonso Dastís Quecedo i del ministre de “Educación, cultura y deporte”, Íñigo Méndez de Vigo, entre d’altres.\nReiterar el compromís amb l’escola catalana com a eina clau per a la cohesió social, la igualtat d’oportunitats i la qualitat educativa, a través del consens que hem construït els darrers 30 anys.\nDemanar la rectificació dels ministres Dastis i Méndez de Vigo, i la disculpa pública de dirigents polítics i mitjans de comunicació que han mentit deliberadament.\nCondemnar el fet que entitats com a Societat Civil Catalana estan realitzant accions per a fomentar la denúncia de docents.\nManifestar el suport del Consell Escolar de Gràcia als 8 docents de la Seu d’Urgell que han estat citat a declarar al Jutjat de Primera Instància i estan sent investigats per un presumpte delicte d’incitació a l’odi,\nAgrair als i les professionals i voluntaris i voluntàries de l’educació formal i no formal la seva dedicació, i encoratjar-los a seguir realitzant la seva tasca amb la mateixa determinació de sempre.\n[16 desembre, 18h] Assemblea Anual AFA\n🎯Nova proposta de l’AFA: Club de jocs de taula


La setzena edició de Terrània presenta un programa ple de propostes per als aficionats a la ceràmica — Montblanc Medieval\nInici / QUÈ FER? / Esdeveniments turístics / Terrània / Notícies / La setzena edició de Terrània presenta un programa ple de propostes per als aficionats a la ceràmica\nLa setzena edició de Terrània presenta un programa ple de propostes per als aficionats a la ceràmica\nDemostracions, tallers, exposicions i espectacles durant els tres dies del Festival Internacional de Ceràmica de Montblanc\nEl cap de setmana del 28, 29 i 30 de setembre Montblanc celebra la setzena edició de Terrània, el Festival Internacional de Ceràmica.\nLes demostracions dels ceramistes participants al festival i els tallers tornaran a captar l'atenció dels visitants, en aquest cas al claustre de Sant Francesc. Es tornarà a fer el Joc de barrets, una activitat amb un format similar a una cursa de relleus en la que els ceramistes aniran elaborant entre tots peces que s'improvisaran sobre la marxa. Es farà espectacle a partir de la creació artística amb les aportacions personals de cadascun d'ells.\nEls tallers infantils del divendres, adreçats a les escoles del municipi, tornaran a estar coordinats pel Taller d'Art de Valls de la Diputació de Tarragona que col·labora amb el festival des de fa molts anys.\nEl dissabte i el diumenge, els més petits realitzaran activitats amb Tastets de Fang, i el públic més gran tornarà a tenir les propostes de rakú amb Montse Llanas i microrakú amb Núria Soley.\nL'espectacle central de Terrània 2018, com l'any passat, el protagonitzarà la companyia Fanglina amb els ceramistes Sergi Pahissa i Emilia Musial. Presenten Fire Lakes, una performance amb forns de fantasia i foc que es farà a la plaça de Sant Francesc el dissabte a ¼ de 9 del vespre.\nA tot això cal afegir les exposicions que s'han programat aquests dies, algunes de les quals fores inaugurades a començament de setembre i d'altres s'allargaran fins les portes de Nadal. Es poden visitar les següents exposicions:\nReflexos metàl·lics. Nissaga Serra del 1901 fins al 2018 de Jordi Serra a la Sala Sant Miquel\nEstats de Montse Llanas a la Galeria Natàlia Ferré del carrer Major.\nLoess, ceràmica d'inspiració de corrent de Mercè Rius al Centre d'Interpretació de l'Art Rupestre.\nExperimentant ceràmica d'alumnes de l'Escola d'Art i Disseny de Tarragona a l'Oficina de Turisme.\nLa informació del festival es troba al web www.terrania.cat i a la pàgina de Facebook del festival.


El risc de rebrot empitjora ràpidament a la Catalunya Central i a Manresa ja supera els 600 punts - Regió7\nLa Cerdanya (700,57) i el Solsonès (695,47) són les dues comarques de l'àmbit de Regió7 amb una pitjor dada, per sobre de la mitjana catalana (541,45)\n21·10·20 | 17:40\nPersonal sanitari de l'hospital Sant Bernabé de Berga. A la comarca, el risc de rebrot és avui de 353,56 | OSCAR BAYONA\nLa detecció de 719 nous positius per covid-19a les comarques de l'àmbit de Regió7 (un 50 per cent més que en els set dies anteriors) ha provocat que a tota la Catalunyade forma alarmant. Avui, dimecres, aquest indicador és especialment punyent a Manresa, una xifra propera als 640 que es van assolir el 23 de març passant, en el punt mé alt de la primera onada. Per comarques, la Cerdanya (700,57) i el Solsonès (695,47) també es troben ara per ara molt per sobre de la mitjana de tot Catalunya, que és de 541,45 punts.\nPer calcular el risc de rebrot d'avui, la Generalitat s'ha basat en diferents paràmetres estadístics, el principal dels quals el número de nous casos de coronavirus diagnosticats entre l'11 i el 17 d'octubre. Del total de 719 nous malalts de les nostres comarques, 326 són del Bagesi, d'aquests, 178 de Manresa. Fa tant sols tretze dies, el risc de rebrot a la ciutat era de 111,87 -molt propera al límit dels 100 punts que marca l'entrada a la zona de risc alt- i des d'aleshores l'indicador ha mantingut una clara tendència a l'alça. En els set dies analitzats pel Departament de Salut per calcular l'indicador, a Manresa es van practicar 1.751 proves PCR, de les quals un 10,56 per cent va donar positiu. Són 300 tests més que els practicats entre el 40 i el 10 d'octubre, quan a la ciutat es van diagnosticar 129 nous casos de covid-19 (49 menys). La velocitat de transmissió (Rt) ha empitjorat dues dècimes en 24 hores i avui és d'1,57 (cada 10 pacients contagien la malaltia a altres 16 persones).\nEl Bages, a tocar els 500 punts\nL'ascens del risc de rebrot al Bages s'allarga un dia més i ja en són catorze de consecutius pujant. Aquest dimecres, la dada és de 482. La comarca s'apropa als 500 amb un Rt d'1,63. De l'11 al 17 d'octubre es van reportar 326 nous casos, 120 més que entre el 4 i el 10 d'octubre. En total, es van realitzar 3.565 proves PCR i un 9,54 van ser positives. Per municipis, entre les pitjors dades destaquen les de Navàs (920,07), Castellgalí (860,82), Santpedor (758,74), Sant Fruitós (746,52), Navarcles (510,61) i Sant Salvador de Guardiola (504,28).\nEl Solsonès marca nou rècord\nEn comarques menys poblades com el Solsonès i la Cerdanya, les oscil·lacions dels indicadors són més brusques i es poden disparar amb facilitat. Tot i així, els 695,47 punts del Solsonès confirmen la situació complicada que es viu a la comarca, amb, per exemple, els 109 alumnes de quart d'ESO de l'institut de Solsona confinats. Es tracta de la pitjor dada registrada fins ara per aquest territori, on la velocitat de transmissió és de 2,41. La Cerdanya, per la seva banda, que havia arribat a estar als 2.200 punts (18 de setembre), veu com la situació es torna a complicar: la comarca ha assolit avui els 700,57 punts, però la capital, Puigcerdà, té encara una dada pitjor: 971,71.\nAl Berguedà, on de l'11 al 17 d'octubre s'hi van detectar 56 casos, quatre menys que en els set dies anteriors, la taxa és avui de 353,56, amb un repunt de 80 punts en 24 hores, i l'Rt ha empitjorat lleugerament (1,28). Al Moianès, el risc de rebrot també ha crescut 100 punts en un dia (fins als 369,90), mentre que a l'Anoia (369,24) i a l'Alt Urgell (451,60), l'indicador s'ha relaxat.


Comença a rodar la 8a edició del programa Formació 3.0 per a motoristes\ndivendres, 11 / març / 2022\nAquesta acció formativa del Servei Català de Trànsit i Anesdor pretén augmentar la seguretat viària d'aquest col·lectiu vulnerable\nAquest 2022, s’han programat 24 sessions entre els mesos de març i octubre repartides en una vintena de municipis\nEnguany se sortejaran 4 sessions, una en cada demarcació, per aprofundir més en la millora de la conducció sobre dues rodes\nAquest cap de setmana s’enceta la 8a edició del programa Formació 3.0, una acció formativa organitzada pel Servei Català de Trànsit (SCT) i ANESDOR (Associació Nacional d’Empreses del Sector de les Dues Rodes) que s’adreça als conductors i conductores de motocicletes que vulguin millorar la seva tècnica de conducció, augmentant alhora la seva seguretat.\nAquesta formació, que té el suport i col·laboració dels Mossos d’Esquadra tant per al desenvolupament de la sessió formativa com per a la localització de l’espai adequat, ha comptat ja amb la participació de més de 3.500 usuaris de motocicleta. Concretament en l’edició de l’any passat hi van participar 681 motoristes, dels quals 49 van ser dones. Convé destacar que un dels objectius i reptes de l’edició d’enguany del programa és promoure i aconseguir una participació més proporcional i equitativa en relació al gènere.\nLes 24 sessions previstes per aquesta nova edició de la Formació 3.0 s’allargaran fins al mes d’octubre i es desplegaran en carreteres obertes de les quatre demarcacions catalanes. Les vies escollides per fer aquesta formació són freqüentades per motoristes durant el cap de setmana i registren un cert risc d’accidentalitat. Concretament les dues primeres sessions tindran lloc aquest dissabte, 12 de març, i diumenge 13, de 10.30 h a 14.30 h a Pratdip a la carretera T-310.\nCom a novetat de l’edició d’enguany, se sortejaran 4 sessions, una en cada demarcació, per aprofundir més en la millora de la conducció sobre dues rodes. Aquestes sessions es realitzaran al final de la temporada de l’edició.\nEl 2021, 46 motoristes van perdre la vida a les carreteres catalanes i enguany 2 motoristes han mort a la xarxa viària interurbana de Catalunya i 39 més han resultat ferits de gravetat. La sinistralitat mortal i greu dels usuaris d’aquets vehicles de dues rodes en els darrers anys no ha experimentat una reducció com la resta de vehicles i en aquets sentit, l’SCT considera prioritària la prevenció de morts i ferits greus en el col·lectiu de motoristes, i és en aquest marc que s’ofereix aquest programa de formació contínua, pràctica i gratuïta.\nLa Formació 3.0 és una de la triple acció que l’SCT durà a terme aquest 2022 per reduir la sinistralitat d’aquest col·lectiu vulnerable, juntament amb campanyes de comunicació i informatives i controls més dinàmics amb l’ús de motos espiell a peu de carretera.


eduard.cat: Shiva em persegueix\nNo és cap metàfora. El déu Shiva m'ha perseguit una bona estona aquest matí. Bé, essent més fidel als fets, qui em perseguia era una nena amb la cara pintada de blau, acompanyada de tota una tropa de nens que em demanaven diners molt insistentment. Aquestes situacions poden arribar a ser molt incòmodes, sobretot si s'allarguen tant com avui. Ho hem solucionat amb uns caramels, i tots tan contents. Al final, a quin nen no li agraden els caramels?\nEstic a Allahabad, ciutat sagrada pels hindús, perquè hi conflueixen els rius Yamuna i Ganges, i on la tradició diu que també hi confluïa el riu mític Saraswati. És un ciutat plena de pelegrins i de saddhus, suposo que en aquest sentit és semblant a la propera ciutat que veuré, Varanasi.\nHe estat visitant el Sangam, el punt on els dos rius es troben, on centenars de persones feien banys rituals i ofrenes variades. També he anat a un parell de ghats (escales que condueixen al riu), i he vist Anand Bhavan, una mansió on Nehru i Gandhi van prendre importants decisions per aconseguir la llibertat de l'Índia, i on també hi va néixer Indira Gandhi. Curiosament avui és l'Independence Day, així que podria semblar que he triat un bon dia, però malauradament el museu era tancat (en aquest dia hauria de ser més obert que mai no?).\nMolt maques les fotos,veig que aprofites el temps i visites un munt de llocs interessants.Una abraçada de tota la familia.\n15 d’agost de 2011 a les 20:43


Què és el transport sanitari primari? - Grup La Pau\n09 des. Transport sanitari primari, tot el que et cal saber\nPosted at 10:24h in Blogs, Notícies, Sin categoría\tby\tGrup La Pau\nQuan parlem de transport sanitari ens referim al trasllat o desplaçament de persones malaltes amb vehicles especialment condicionats i preparats per a tal fi. Aquest transport pot ser urgent o no urgent, en funció de la gravetat i estat de salut del pacient i podem diferenciar entre el transport sanitari primari i el secundari.\nQuè és el transport sanitari primari?\nEntenem per transport sanitari primari o extra hospitalari aquell que s’efectua des del lloc on ha ocorregut l’emergència fins a l’hospital o centre més pròxim. És a dir, l’ambulància es desplaça fins a aquest lloc per atendre i socórrer als afectats i traslladar-los al centre sanitari.\nAixí, per exemple, en el cas dels accidents de cotxes ens trobem davant d’un cas de transport sanitari primari, perquè l’ambulància es traslladarà fins al lloc del succés. Un altre exemple seria una persona que pateix un atac o una altra malaltia (mareig, cop, caiguda) enmig del carrer i requereix atenció hospitalària.\nVehicles utilitzats per a aquest tipus de transport:\nPer efectuar el transport sanitari primari es poden utilitzar diferents tipus d’ambulàncies que són les que especifiquem a continuació:\n– Ambulàncies de Suport vital avançat o SVA:\n– Ambulàncies de Suport Vital Intermedi (SVI)\n– Ambulàncies de Suport Vital Bàsic (SVB)\n– Ambulàncies bariàtriques\nAixí mateix, és molt important recalcar que a totes les ambulàncies hi haurà personal mèdic per atendre l’emergència, garantir l’estabilitat del pacient i assegurar-se del seu correcte trasllat a l’hospital amb les màximes garanties i el mínim temps possible. Aquest personal mèdic estarà format pel conductor tècnic d’emergències sanitàries (TES), els tècnics sanitaris d’emergències, un metge i personal d’infermeria.\nAra que ja sabem què és el transport sanitari primari, veurem a què ens referim quan parlem de transport sanitari secundari. També conegut com inter hospitalari, és aquell que s’efectua entre centres hospitalaris, és a dir, és el cas d’un pacient que requereix d’una prova mèdica en un altre centre i és desplaçat de l’un a l’altre amb ambulància, per exemple.\nEn cas de requerir servei de transport sanitari urgent compta amb nosaltres. Ens avalen més de35 anys d’experiència. Contacta’ns!


Quatre policies locals de Llinars del Vallès arrestats en un cop contra una màfia de la marihuana\nEls Mossos escorcollen des de les 4.00 hores domicilis i locals, entre els quals es troba la seu policial de la població\nUn dels agents investigats, cap del cos municipal, va rebre un tret en un tiroteig del 2019 en el qual va morir un confident\n26 de d’octubre del 2021. 20:04\nLa penetració del crim organitzat de la marihuana en la societat catalana ha fet saltar una altra alarma aquest dimarts. Els Mossos d’Esquadra han activat a les quatre de la matinada una operació policial contra una organització criminal establerta a Catalunya i dedicada al cultiu i tràfic de marihuana. Tal com ha avançat EL PERIÓDICO, entre els detinguts hi ha alguns membres de la policia local de Llinars del Vallès. Es tracta de tres agents i un cap del cos municipal. L’Ajuntament de Llinars, que ha rebutjat fer declaracions, ha emès un comunicat en el qual s’ha mostrat «consternat» per la suposada implicació de la seva policia en un cas de tràfic de drogues. Els veïns, no obstant, expliquen que els rumors sobre la corrupció d’algun dels investigats eren intensos. El consistori, que es compromet a «arribar fins al final» de l’assumpte, ha d’afrontar ara un capítol delicat: el cop ha recaigut sobre un terç de la seva policia local.\nEls Mossos han registrat 28 locals i domicilis durant l’operació i es tancarà amb almenys una dotzena d’arrestats: els quatre agents i integrants de l’estructura criminal que els hauria corromput. No es descarten noves detencions i la investigació segueix oberta i sota secret de sumari.\nLlinars del Vallès, un municipi que no arriba als 10.000 habitants, era en el centre d’una indagacions extenses de l’Àrea d’Investigació Criminal (AIC) de la Regió Policial Metropolitana Nord que han acumulat indicis contra els sospitosos al llarg de gairebé dos anys. Aquesta matinada, finalment, els policies han pogut desmantellar l’organització. Amb el seu desembarcament, el poble s’ha despertat atònit davant la presència d’unitats antiavalots custodiant portes i accessos de diferents llocs, el més inquietant ha sigut el de la comissaria de la policia local. Als bars no es parlava de cap altra cosa.\nLa presumpta xarxa cultivava i traficava amb marihuana però també havia creat un entramat per blanquejar el diner negre obtingut amb el narcotràfic. Els Mossos han buidat naus industrials ubicades en un polígon de Llinars en les quals la banda, integrada també per homes de nacionalitat dominicana, amagava plantacions. Els investigadors sospiten que, entre altres coses, els quatre agents arrestats coneixien i protegien l’existència d’aquests cultius il·legals.\nTiroteig el 2019\nEl cas va arrencar després d’un homicidi ocorregut a Llinars del Vallès a finals del 2019. Es tracta d’un crim encara no resolt. El 12 de desembre d’aquell any, el cap ara arrestat pels Mossos es trobava prop d’un àrea de servei parlant amb un home, possiblement un confident. Tots dos van ser atacats per un pistoler que va obrir foc, va fugir i continua desaparegut. El presumpte confident va morir a causa dels trets rebuts, el cap va resultar ferit de poca gravetat perquè el tret que va rebre va impactar contra l’armilla antibales.\nNo és la primera vegada que en les investigacions d’organitzacions criminals vinculades al cultiu i tràfic de cànnabis hi apareixen implicats agents de policia. El cas més recent i sonat a Catalunya el van protagonitzar tres mossos de la comissaria de Santa Coloma de Farners arrestats fa un any. En aquesta ocasió, i al tractar-se de policies del mateix cos, va ser la Divisió d’Afers Interns (DAI) la que es va fer càrrec de les indagacions.\nPla d’Acció Marihuana\nEls Mossos van activar el 2018 el Pla d’Acció Marihuana per lluitar contra el ‘boom’ d’aquesta droga a Catalunya. Dins d’aquest pla, la Comissaria General d’Investigació Criminal (CGIC) va encarregar a l’Àrea Central d’Anàlisi de la Criminalitat (ACAC) l’informe ‘El mercat de la marihuana a Catalunya’, que analitza les causes i els riscos d’aquest fenomen i que aquest mes de juliol ha sigut entregat a la Fiscalia de Catalunya. Les conclusions de l’estudi, avançades per EL PERIÓDICO, alertaven d’un escenari preocupant per a la pau social: la dimensió d’algunes estructures criminals –la majoria, d’origen estranger– establertes a Catalunya i dedicades a la producció i exportació de marihuana fa témer a la policia catalana que en un futur pròxim aquestes puguin mirar de corrompre els poders públics per continuar creixent. Com ha passat a la Policia Local de Llinars.\nERC proposa legalitzar la marihuana als espais on es fuma tabac\nTal com va advertir el major dels Mossos, Josep Lluís Trapero, divendres passat en l’acte central de les Esquadres, a Catalunya, a causa de l’expansió del cànnabis, «s’ha instal·lat de manera alarmant el crim organitzat, una font d’una economia submergida amb capacitat de corrupció i derivades greus de violència». Trapero va instar de nou a actuar de manera «urgent» contra l’«abús i tràfic» de la marihuana si es vol protegir «una societat segura i integrada per persones sanes i lliures».\nAixí van agafar els mossos els tres agents acusats de traficar amb marihuana\nL’anàlisi de l’ACAC divideix el procés d’assentament de les organitzacions criminals estrangeres en dues fases diferents. La primera és la «depredadora», i detalla com aquests grups procedents –sobretot– del centre del continent o dels països de l’Est s’han fet un lloc al mercat criminal. «Com que el pastís és el que és i cada vegada hi ha més delinqüents que se’l disputen, el risc de conflictes entre bandes creix». Entre el 2018 i el 2020 hi ha hagut sis morts violentes connectades amb aquest problema.\nLa segona fase, advertia ja aquest informe, és la «parasitària». És la que, si es compleixen els pitjors pronòstics, pot acabar atemptant seriosament contra els pilars fonamentals de la societat. L’informe augura que les organitzacions miraran d’infiltrar-se als mecanismes de poder, és a dir, de corrompre institucions com les polítiques o les policials per protegir i expandir els seus negocis.


La Rua de Pineda Centre: 17 comparses i l'escudellada del XIP, que torna a pl. Mèlies | Ràdio Pineda\nLa Rua de Pineda Centre: 17 comparses i l'escudellada del XIP, que torna a pl. Mèlies\n9 February 2018 - Submitted by Maria Josep Hernández\nEnviat per Maria Josep Hernández el 9 February 2018\nLa Rua de Carnaval de Pineda centre tindrà 17 comparses i acabarà amb l'escudellada del XIP a la plaça de les Mèlies. La previsió és que prop d'un miler de persones de totes les edats participin a la rua: escoles, entitats, associacions esportives ja tenen a punt les carrosses i les disfresses, i sobretot, molta il.lusió de participar.\nEl Rei Carnestoltes encapçalarà la rua, que començarà a les 11 del matí des del Passeig Marítim, amb la concentració de carrosses i comparses. En acabar la Rua, es començarà a servir la tradicional Escudellada Popular del XIP (Xarxa Iniciatives Pinedenques) amb la previsió de servir, un any més, 4.000 plats d'escudella.\nLídia Buch, del XIP, ha explicat a Ràdio Pineda que ja ho tenen tot a punt, i tothom del XIP està molt il.lusionat un any més amb l'escudellada, que torna a la plaça de les Mèlies.\nLa comparsa la Tribala es prepara per la Rua de Carnaval de Pineda i pels diferents pobles per on desfilarà. Comencen dissabte a Canet i diumenge els podrem veure a Pineda. La Tribala té 95 persones desfilant més l'equip d'acompanyants. També han organitzat el concurs de fotografia per diumenge al matí\nLa regidora de Participació Ciutadana, Sandra Villarte ha animat a tothom a participar a les diferents activitats del Cranaval a Pineda, a les rues i festes als barris i també a l'escudellada\nEscoles a la Rua de Pineda Centre\nLes escoles de Pineda també participen, diumenge, a la Rua de Carnaval de Pineda. FEDAC Pineda Escola Mare de Déu del Roser aniran de Cowboys. Escoltem Paqui Torres directora de l'escola.\nL'escola Jaume I aniran disfressats amb un tema relacionat amb les emocions, tipus «emoticons» de washap. Ho explica Cristina Gordillo secretaria de l'escola.\nL'escola Mediterraània aniran disfressats de «Pin ups» amb estètica dels anys 50. Ho explica la directora de l'escola Marta Guirao.\nL'Escola Sant Jordi aniran disfressats d'Esquelets. Escoltem Carmen Sanjuan tutora i secretaria de l'escola.\nSandra Pérez, monitora del Taller Horitzó ha dit que la temàtica d'aquest any de la disfressa girarà entorn la natura: aniran disfressats de plantes enfiladisses.\nL'Escola Aloc, aquest any, no participa a la Rua de Carnaval de Pineda, però si que han celebrat durant la setmana, els mandats del Rei Carnestoltes a la mateixa escola. Aquest any van de «mims». Ho explica la directora de l'Escola Aloc Neus Basart


CEIP Jafudà Cresques: de febrer 2009\nEl passat mes de febrer varem celebrar carnestoltes;tota l'escola es va disfressar,amb l'aigua com a tema.Varem sortir a fer una volta pel carrer,junts amb l'escola de Son Canals.Després varem acabar amb una festa al pati.\nPublicat per CEIP JAFUDÀ CRESQUES a 15:37 Cap comentari:\nEl mes de gener hem celebrat el dia de la pau i la no-violència;ha participat tota l'escola; hem fet pancartes reivindicatives,hem cantat cançons i hem llegit manifests a favor de la pau i la no-violència.\nFOTOS DE LA DIADA DE LA PAU\nPublicat per CEIP JAFUDÀ CRESQUES a 21:55 Cap comentari:\nAníma´t i participa\nAigua en qualsevol dels seus estats:\nsòlid, líquid o gasós,\nabsent o present.\nBases del Ier concurs Jafudà Cresques de fotografies d´AIGUA.\n1. El tema a tractar és ben senzill: l'AIGUA, en qualsevol dels seus estats: sòlid, líquid o gasós, tant en exterior com en interior, sola o acompanyada, absent o present!\n2. Podrà participar qualsevol alumne del C.P. Jafudà Cresques. Mestres i personal del centre podran participar fora de concurs. Cada participant podrà participar amb un màxim de 3 fotografies. Molt important i imprescindible acompanyar-les del seu respectiu títol i el nom complet i curs de l'autor (Acompanyar-les d´un text addicional serà opcional).\n3. Les fotografies han de ser inèdites i originals, és a dir... no publicades en cap mitjà digital o altre i d´autoria genuïna.\n4. El període de presentació de fotografies comença el 2 de Febrer de 2009 i acaba el dia 31 de mars de 2009. Les fotografies s´hauran d´entregar en format digital a:\no bé fer-les arribar a Miquel À. Llompart (tutor de 5èB)\n5. Hi ha absoluta llibertat de retoc, igual que deixar la foto tal qual de la càmera, de velocitats, de distàncies, d'exposicions, d'obertures, de filtres, blancs i negres, sípies, color, fins i tot caben les composicions. Entren també les fotos fetes amb tot tipus de càmeres, incloses les analògiques, digitals, reflex, compactes, mòbils, web cams...\n6. S'anunciaran els/les guanyadors/res el dia 8 d´abril de 2009 i es procedrà al lliurament de premis.\n7. El Jurat estarà presidit per un professional de la Fotografia i composat per un/una mestre, un membre de la direcció i un membre de l'organització.\n8. Hi haurà tres premis: 1er, 2on i 3er premi..... El jurat podrà declarar el premi desert o afegir esments especials i premis nous després de la deliberació.\nCreiem que les bases estan molt clares, per a poder-les interpretar. Au idò, segur que sabem fer moltes coses amb aquest element que suposa més del 70% del nostre organisme i que ho tenim per tot arreu, demanem per favor que sigui la imaginació la que animi a fer les instantànies, es poden fer coses molt maques. Una forta abraçada, per a tots i que guanyi el/la millor.\nPublicat per CEIP JAFUDÀ CRESQUES a 14:27 1 comentari:\nEtiquetes de comentaris: Educació ambiental, General, setmana cultural


Petits i grans: El segle de l'esport\nEl segle de l'esport\nHi ha una nova revolució en el món: la revolució de l’esport. En els darrers anys han sorgit modalitats esportives innovadores que estan creant tendència. L’esport s’adapta a les persones. Tothom pot fer esport...\nPer Jordi Puig Voltas. Mestre i pedagog\nEl món de l’esport ha experimentat un canvi molt significatiu quant a la seva concepció i definició respecte a noves tendències i modalitats esportives. És evident que l’esport tradicional segueix amb la seva hegemonia capitalitzada sobretot pels mitjans de comunicació generadors d’un potencial econòmic i d’un moviment social molt importants, generalment sempre al voltant de les grans estrelles de l’esport mundial. Però hi ha una revolució més silenciosa promoguda des de la mateixa societat, des de les persones i sobretot des dels joves i adolescents, que ha generat unes modalitats esportives obertes, espontànies, lliures, totalment diferents del sistema esportiu desenvolupat durant el segle XX. Ens trobem en el segle de l’activitat física en el medi natural i en el medi urbà que es caracteritzarà per ser el contrapès perfecte d’aquests esports que semblava que mantenien el seu protagonisme. S’ha creat un sistema esportiu paral·lel que no vol competir en el sentit d’esdevenir espectador, sinó que vol competir per tal d’esdevenir practicant.\nLes activitats que citem a continuació són un clar exemple del nombre existent en l’actualitat; n’hi ha d’innovadores però també n’hi ha de recuperades de la història, que en el seu moment van ser considerades una moda però que no van arribar a crear tendència.\nEstem parlant sobretot d’esports individuals que produeixen en els practicants noves sensacions i emocions, que es fonamenten en la descàrrega d’adrenalina i en el sentiment de múltiples inputs en petites fraccions de segon que fan que les persones visquin moments i que aquests siguin compartits amb la resta del món mitjançant les xarxes socials, que és la forma de dir: “Jo hi era...” Tot i ser esports individuals, molts d’ells fomenten la socialització, la creació de grups socials i la convivència.\nAlgunes d’aquestes modalitats esportives es practiquen al mar, com per exemple el kitesurf, el surf o el pàdel surf, en què la sensació de l’esport, la velocitat, el control i el contacte amb el medi natural resulten molt plaents.\nAltres modalitats esportives estan vinculades al món del fitnes i al condicionament físic: és el cas de l’electrofitnes, el crossfit, el indoor cycling, el mètode Pilates o inclús la boxa, molt de moda en els darrers anys. Les noves generacions estan apostant per posar-se en forma i en certa manera millorar l’element estètic modelant el cos amb entrenaments intensius que provoquen canvis de forma relativament ràpids. Les activitats realitzades en un mitjà aquàtic com per exemple l’aiguagim també resulten innovadores i beneficioses per al treball corporal.\nPodem parlar també d’activitats urbanes, com per exemple el patinatge en línia, els skate parks, la recuperació de les bicicletes BMX, el parkour, que fan de la ciutat tot un conglomerat esportiu que provoca en la gent les sensacions i la sorpresa que en els anys vuitanta generava el breakdance en els carrers de Manhattan o veure la gent fent culturisme a les platges de Santa Monica. Com a exemple d’instal·lacions, els parcs verticals són innovacions que poden ser practicades per diverses generacions.\nEls esports de resistència tant en el medi natural com en el medi urbà trenquen esquemes i baten rècords en l’actualitat, però sempre amb una certa dosi de creativitat. Ja s’han celebrat curses nocturnes, en el subsòl de les ciutats, sense oblidar l’auge de les mitges maratons, les maratons i els ultraesports amb proves veritablement dures i exigents.\nLa cultura anglosaxona ha promogut el fet de crear noves modalitats esportives, moltes vegades com a consumidors en una societat orientada al temps d’oci des del plantejament del negoci. El fet de barrejar els valors o els trets fonamentals de diferents activitats físiques i esportives ens porta a l’explosió creativa més dinàmica i més potent i, a més, i per acabar de tancar el cercle, amb la introducció de totes aquestes experiències en el món de les noves tecnologies i en el món de les xarxes socials. En l’àmbit educatiu, l’objectiu serà descobrir quines modalitats esportives són més adequades per a cada individu.\nPublicat per PETITS I GRANS a 14:58


Ontinyent impulsa l’Escola de Pares i Mares amb un nou format | TV Digital Ontinyent\n24 setembre 2020 - 7:15 h\nInici Educació Ontinyent impulsa l’Escola de Pares i Mares amb un nou format\nJaime Peris destaca que “les velles premisses ja no serveixen, les mares i pares necessiten suport de cara als canvis que estem vivint”.\nJaime Peris, ha recordat que “potenciar l’escola de pares és un dels reptes del Govern d’Ontinyent en matèria educativa, al marc d’una programació que comença amb els Espais Familiars, altra actuació promoguda per l’Ajuntament per a mares i pares de 0 a 3 anys i que continua en l’Escola de Pares i Mares fins que els alumnes acaben l’ESO”.\nPeris i Borrell explicaven que l’escola de pares i mares es un programa que pretén estar al dia en el continu debat obert sobre l’educació entre els pares, professors, alumnes, pedagogs i institució, buscant solucions als canvis que du a l’educació l’època que estem vivint. “Des de l’Ajuntament volem que Ontinyent seguisca avançant com a Ciutat Educadora, perquè pensem que es l’hora de les mares i pares, és l’hora de l’Educació”, concloïen.\nArticle anteriorL’Ajuntament i els nous propietaris estudien les possibilitats socials de El Teler\nArticle següentVoluntaris del botànic reforestaran amb la codolla la Serra d’Agullent\nL'Ajuntament d'Ontinyent donava aquest dilluns la benvinguda amb un acte al saló de plens de l'antic Ajuntament als 28 estudiants que realitzaran pràctiques formatives al...


El TSJC avala que el centre de tractament de residus es pugui aixecar – elgarrotxi.cat\nEl TSJC avala que el centre de tractament de residus es pugui aixecar\nLa sentència reconeix la competència del Consell Comarcal de la Garrotxa per a l’aprovació inicial i provisional del Pla Especial. En el seu escrit, el tribunal valida la ubicació en sòl rural plantejada mitjançant el Pla Especial Urbanístic (Can Coma de Baix) sempre que es respectin les zones connectores i l’adequació de l’accés a la instal•lació, considerant el tribunal ben justificada la necessitat de la instal·lació. El tribunal estableix que l’accés a la infraestructura ha de comptar amb una amplada mínima de 7 metres, amplada que en aquests moments només és inferior en una petita part de la via d’accés, tal com recull la sentència.\nEnllaç a la sentencia AQUÍ.\nUna vintena de participants en la sortida matinal a Sant Pere de Lligordà\nPortes obertes a l’Escola de Belles Arts de Sant Joan les Fonts


Garòs archivos - Telefónica Catalunya\nTag Archives: Garòs\nTelefónica dota de fibra òptica les llars i els comerços de Garòs\n11 de Desembre de 2020 Christian Aranda\nLa companyia ha posat en funcionament la tecnologia de xarxa fixa més ràpida, segura i versàtil del mercat a 401 llars i comerços d’aquesta localitat de Naut Aran, a la Vall d’Aran.\nEn aquest sentit, i a partir d’avui, Telefónica ja ofereix connexió de fibra òptica a Garòs i posa a disposició de la seva població, empreses i administracions la millor tecnologia de xarxa fixa del mercat. En total, 401 llars i comerços han entrat per primera vegada en cobertura de fibra òptica en aquesta localitat del municipi de Naut Aran, a la Vall d’Aran.\nEls treballs realitzats per Telefónica ja permeten a més a la població d’aquesta localitat lleidatana disposar de connexió avançada, assegurant a més una xarxa que suporta els augments de la velocitat de transmissió tant de pujada com de baixada a mesura que els serveis i aplicacions ho requereixin i sense haver de realitzar nous treballs. A més, l’accés a la fibra òptica assegura que en un futur pròxim la xarxa mòbil 5G pugui posar-se en marxa amb plena garantia de qualitat.\nPer la seva banda, Maria Àngels Ordax, responsable de la població de Garòs destaca que “és un gran avenç pel nostre poble poder disposar de la fibra òptica. Gràcies a aquest fet, millorarem molt la vida de més de 100 famíles perquè podran tenir un accés a internet molt més ràpid i fluït. A més, amb la situació actual per la pandèmia i l’augment del teletreball, la fibra òptica suposa una gran alternativa a nivell laboral per a moltes famílies que han de treballar a distància”.\nLa posada en marxa d’aquest servei permetrà a Garòs posicionar-se tecnològicament en una situació avançada per a fer front al nou entorn digital post-Covid. D’aquesta forma, Telefónica dóna cobertura a la demanda creixent de les llars i les empreses, apropant facilitats a la població lleidatana, i contribuint a millorar l’educació i el desenvolupament dels negocis i les institucions del municipi. “Al territori català comptem amb una de les millors infraestructures digitals, i les xarxes de nova generació, com la de fibra òptica, són un element vital per avançar cap a una societat i una economia més sostenible i una connectivitat més inclusiva”, afegeix Bruno Vilarasau.


Premien dos treballs d'estudiants sobre medi ambient i medicina\nEls premiats van posar al final de l'acte amb professors i autoritats mostrant feliços els diplomes.\nEls guardons ‘Fundació Catalunya-La Pedrera’ i de Cicles Formatius de Repsol recauen en alumnes dels instituts Martí i Franquès i Cal·lípolis\nActualitzada 14/12/2016 a les 22:46\nDos treballs amb temàtica mediambientals van rebre ahir els premis «Fundació Catalunya-La Pedrera» i «Cicles formatius de Grau Superior Repsol», convocats pel Consell Comarcal del Tarragonès, que celebrava ahir la seva 16a. edició.\nL’alumna de l’Institut Antoni Martí Franquès de Tarragona, Clara Sanz Figueras, va rebre el primer premi al millor treball de Batxillerat per l’estudi titulat «Moviment dels vessaments de petroli», que analitzava el recorregut que realitzava una suposat abocament al pantalà de càrrega. Al treball s’estudiava la protecció que implicaria la futura construcció d’un dic al pantalà que evitaria la seva dispersió i, per tant, la contaminació de les aigües del litoral. Per fer aquest treball, Clara Sanz es va servir d’una maqueta que va omplir d’aigua de mar i simulant el vent que afecta la costa tarragonina tant a l’estiu com a l’hivern comprovava a escala els beneficis d’aquesta construcció.\nEl primer guardó de Cicle Superior premiat per Repsol va recaure en Ana Angosto Domínguez, de l’institut Cal·lípolis de La Pineda (Vila-seca), pel seu treball titulat «El Melanoma maligne». L’estudiant ha fet un recorregut per tot el procés d’anàlisi patològic dels melanomes i les diferents fases de la seva anàlisi. Es va donar la circumstància de que els tres aspirants al premi de la Fundació Catalunya-La Pedrera, van presentar treballs mediambientals. Eloy Vicente López, del centre Vedruna Sagrat Cor de Tarragona, que va desenvolupar un estudi titulat «El Francolí, un riu viu», va rebre el segon premi i Irene Tobias, de l’Institut Ramon Barbat i Miracle, va ser guardonada en tercer lloc pel seu estudi titulat «Resultat preliminars per a un nou test ecotoxicològic en sediments marins: lumbritox».\nEl segon lloc del premi atorgat per Repsol va recaure en Arianna Ibáñez, de l’Institut Vidal i Barraquer, per «La ruta de l’aigua de Constantí» i, finalment, el tercer lloc del premi al cicles formatius de grau superior, va recaure en els estudiants Elisabet Llabería, Aitana Sánchez i Marina Sanahuja, de l’Institut Cal·lípolis per un simpàtic treball titulat «Jorror Jaus». L’acte va estar presidit per la consellera d’Ensenyament de la Generalitat, Meritxell Ruiz, que va enorgullir-se del nivell d’excel·lència dels estudiants i els va esperonar a afrontar el futur amb esperances i resiliència. La consellera va fer menció a la bona tassa d’abandonament d’ESO (18%) i va parlar «d’un futur nou que en el que necessitarem més tècnics en Formació Professional, tot i que la via universitària també és una bona elecció». Lluís Farrés, director de Coneixement i Recerca de la Fundació Catalunya-La Pedrera, va fer menció a l’ajuda que es fa des de l’entitat als estudiants mitjançant diferents activitats i beques. «Heu demostrat la vostra preocupació per millorar el món». Farrés va fer especial menció al professorat, que anima als estudiants a participar-hi. Pere Virgili, president del Consell Comarcal del Tarragonès, organisme d’on surt aquesta iniciativa, es va mostrar satisfet en aquesta 16a. edició dels premis per «la lliçó que ens donen aquests estudiants en moments difícils, que fins i tot conviden a l’abandonament. Però vosaltres no heu perdut els valors». Virgili va agrair a la fundació i a Repsol el seu suport anual. Xavier Favà, representant de Repsol va felicitar també els estudiants.


EUROPA PRESSNOTICIA16.10.2019 - 15:14h\nLa Coordinadora pel Valencià en l'Ensenyament Universitari (VEU) ha llançat una campanya de recollida de propostes per a reivindicar "una vida universitària plenament en valencià". En aquest sentit, ha habilitat una bústia de suggeriments i queixes a la disposició de tota la comunitat universitària de la Universitat de València (UV) per a canalitzar qualsevol denúncia o proposta de millora.\nCOORDINADORA PEL VALENCIÀ EN L'ENSENYAMENT\nL'entitat ha donat a conéixer la iniciativa en un acte celebrat en la Facultat de Ciències Socials de la Universitat de València, al que han acudit representants d'Acció Cultural del País Valencià, Escola Valenciana, STEPV, BEA, SEPC, Plataforma per la Llengua, Decidim, Càtedra de Drets Lingüístics i del Servei de Política Lingüística de la UV, informen els impulsors de la iniciativa en un comunicat.\nEn la bústia tenen cabuda tant casos d'incompliments dels compromisos lingüístics de l'ensenyament en valencià, com tot tipus de suggeriments o idees per a executar campanyes de promoció de la llengua en la Universitat de València, expliquen.\nEl servici estarà disponible de forma permanent al web veucoordinadora.org i també físicament en els diferents campus de la universitat.\nL'objectiu de la iniciativa, subratllen, és "connectar amb la comunitat educativa i ser corretja de transmissió de la necessitat de respectar els drets lingüístics".\nEl director del Servei de Política Lingüística de la Universitat de València, Rafael Castelló Cogollos, ha celebrat la presentació de la campanya: "És cert que tenim mecanismes institucionals, però aquesta campanya és important, perquè és la pròpia societat civil la que exigeix el compliment dels drets lingüístics, més enllà de les institucions".\nLa Coordinadora VEU es va presentar el passat curs en el Centre Cultural La Nau i aglutina de forma unitària diferents sindicats universitaris, professorat i personal d'administració i servicis i entitats de defensa de la llengua.\nAquesta plataforma va nàixer amb l'objectiu de "treballar per a normalitzar, així com d'incrementar, l'ús del valencià en totes les esferes d'àmbit universitari" i va iniciar un "camí conjunt per a situar el valencià en el lloc que li correspon".


Les matemàtiques i la informàtica com no te les havien explicat mai - Universitat de Barcelona\nInici > Notícies > Les matemàtiques i la informàtica com no te les havien explicat mai\nLes matemàtiques i la informàtica com no te les havien explicat mai\nCartell de la Matefest-Infofest d’enguany.\nUna imatge de l’edició de l’any passat.\nFa més de vint anys que la Facultat de Matemàtiques i Informàtica de la UB organitza la Matefest-Infofest, una jornada que té com a objectiu demostrar —especialment als alumnes de secundària— que les matemàtiques i la informàtica no només no són avorrides ni feixugues, sinó que, a més, tenen un munt d’aplicacions. Enguany, encara que la situació actual no permeti que l’activitat es pugui fer al Pati de Ciències de l’Edifici Històric, els amants d’aquestes disciplines podran gaudir de manera virtual de la festa: el 27 de maig. L’organització és a càrrec de l’alumnat de grau, en coordinació amb els becaris de col·laboració Roger Asensi i Martí Jané. Les xerrades i unitats didàctiques interactives que s’hi programaran són de temàtiques diverses però totes tenen un objectiu comú: explicar conceptes matemàtics i informàtics d’una manera molt divulgativa.\n«Es tracta de demostrar que les matemàtiques i la informàtica no són allò tan abstracte que s’ensenya en algunes aules de secundària», reivindica Asensi, que recorda les paraules de Marshall McLuhan: «Qui diferencia entre educació i entreteniment és que no ha entès cap de les dues coses». Per la seva banda, el delegat del rector per a estudiants i relacions internacionals a la Facultat de Matemàtiques i Informàtica, Antoni Benseny, assenyala que «hi ha matemàtiques molt més entretingudes que les que es recullen al currículum de secundària, i els estands de la Matefest-Infofest així ho demostren». A més, un dels avantatges del format en línia és que permetrà que els continguts estiguin publicats indefinidament; per tant, s’hi podrà accedir tantes vegades com es vulgui.\nXerrades convencionals i tallers didàctics interactius\nHi ha dues xerrades en format convencional, que vindrien a ser com una conferència o una breu classe magistral. La primera, «La rosa de Nightingale», de la professora ja jubilada Olga Julià, tractarà sobre el gràfic ideat per Florence Nightingale, que va permetre il·lustrar les causes de mortalitat dels soldats al segle XIX i que es prengués consciència de la gravetat del problema. La segona, titulada «Percebre melodia i harmonia en altres temps», serà a càrrec d’Enric Guaus, expert en interacció entre música i tecnologia, i del compositor Fèlix Pastor. A partir d’un exemple de Webern, Guaus i Pastor proposen una manera d’escoltar certs tipus de música en un espai de temps més expandit, per tal de poder percebre les obres d’una altra manera i descobrir-hi noves relacions.\nLa Matefest-Infofest 2020 també inclou una presentació a càrrec de la professora Núria Fagella sobre conceptes bàsics i propietats dels fractals, uns objectes matemàtics que sovint criden l’atenció per la seva estètica i la seva similitud amb fenòmens naturals. El professor David Màrquez, per la seva banda, farà un repàs de resultats i exemples significatius en l’atzar que envolten els jocs de cartes i daus, les loteries o les apostes.\nDels grafs a les paradoxes lògiques, passant per la quàntica o la topologia\nEls estands que tradicionalment preparava l’alumnat per omplir el Pati de Ciències de l’Edifici Històric s’han adaptat al format virtual i s’han convertit en tallers didàctics interactius en què es plantegen reptes al públic. Les temàtiques seran diverses, des de la topologia i les transformacions o les representacions, fins als grafs i la seva utilitat per modelitzar, passant per la quàntica, per exemples de dones rellevants per a l’evolució de les matemàtiques, per les paradoxes lògiques, pels jocs que tenen molta matemàtica al darrere, o per algunes aplicacions mòbils sobre matemàtiques.\nEl Museu de les Matemàtiques de Catalunya també proposarà diferents experiments i activitats afins a la geometria, que es podran reproduir amb materials que es pot tenir a casa. Així mateix, els visitants de la festa podran descobrir la màgia de les matemàtiques a través d’aplicacions de Geogebra que reprodueixen trucs de màgia matemàtica.\nUn qüestionari sobre els tallers substituirà la tradicional gimcana, i també es podrà veure l’exposició «El nombre d’or: la proporció de la bellesa», del CRAI Biblioteca de la Facultat. Finalment, el joc de preguntes i respostes lingüístiques farà replantejar si els mots emprats en matemàtiques i informàtica són els correctes.\nA més, s’ha habilitat un espai a la pàgina web de la festa perquè els centres de secundària es puguin subscriure per rebre informació sobre futures activitats de la Facultat de Matemàtiques i Informàtica.\nJornada de Portes Obertes a la Facultat, també el 27 de maig\nCoincidint amb la Matefest-Infofest, la Facultat organitza, el mateix dia 27 i també de manera virtual, la Jornada de Portes Obertes, una oportunitat perquè els estudiants de secundària, batxillerat i cicles formatius tinguin tota la informació que els cal sobre els estudis que s’imparteixen al centre, les possibles sortides professionals, els serveis universitaris i les activitats estudiantils. Cal inscriure-s’hi en aquest enllaç.\nEnllaç a la Matefest-Infofest


La Fundació ONCA ofereix un cap de setmana musical per a totes les edats - FÒRUM.ad\nLa Fundació ONCA ofereix un cap de setmana musical per a totes les edats\nOn: 05/11/14 17:46\nLa Fundació ONCA ofereix un cap de setmana musical dirigit a totes les edats, amb l’organització de contes musicals, un concert del cicle ONCA Bàsic i tallers formatius.\nEl dissabte 8 de novembre tindrà lloc un concert familiar en el qual s’estrenarà el conte del contrabaix i es representarà també el conte del clarinet, amb nou intèrpret. Serà a les 17 h al Teatre Comunal d’Andorra la Vella. Amb aquestes actuacions, la Fundació ONCA té l’objectiu de continuar potenciant el projecte pedagògic titulat “Des d’aquell dia…”, que es va iniciar l’any 2011, i busca apropar l’experiència musical a les famílies. Els mateixos contes musicals s’interpretaran també davant d’alumnes de primària el divendres 7 de novembre (vegeu el quadre adjunt amb els horaris).\nDes d’aquell dia, els clarinets són negres\nCarles Pertegaz, clarinet\nDavid Puertas, autor i contacontes\nUs heu fixat mai que, un cop al mes, no hi ha lluna? La lluna desapareix i no sabem pas on va. En una d’aquestes nits negres, ben negres, els raigs invisibles de la lluna oculta van arribar al balcó d’un artesà que construïa clarinets. I la màgia va aparèixer acompanyada de la música de Scott Joplin, de Mozart i de Rossini.\nDes d’aquell dia, els contrabaixos són gegants\nFerran Puertas, contrabaix\nTemps era temps que els instruments corrien lliures per prats i boscos. Els humans els caçaven, els domesticaven i aprenien a tocar-los. Alguns eren molt fàcils de capturar (com els violins) i d’altres eren més complicats (com els pianos). Però… i els contrabaixos? Aquí teniu la història que explica com, des d’aquell dia, els contrabaixos són gegants.\nDissabte 8 de novembre de 2014, a les 17 h – Teatre Comunal d’Andorra la Vella\nD’altra banda, els dies 8 i 9 de novembre es realitzarà a La Llacuna el Taller de violí jazz i modern (instruments de corda fregada), a càrrec del violinista Oriol Saña. Hi haurà tres sessions destinades als nens de 10 a 12 anys, als joves de 13 a 18 anys i al professorat de corda. Els tallers tenen l’objectiu d’oferir eines de treball i de desenvolupar la creativitat, la improvisació i els coneixements d’altres estils musicals, així com aprendre a utilitzar les noves tecnologies aplicades a l’instrument.\nViolí jazz i modern\nDissabte 8 i diumenge 9 de novembre de 2014, a les 17 h – La Llacuna\nInscripcions: 680 193 175 oncaproduccio@onca.ad / produccioonca@gmail.com).\nONCA BÀSIC · SOUND BOULEVARD I ORIOL SAÑA\nFinalment, Sound Boulevard i Oriol Saña tancaran el cicle ONCA Bàsic amb el programa Jazz’n Groove, el dissabte 8 de novembre, a les 20 h, al Centre d’Art d’Escaldes-Engordany (CAEE). L’actuació s’emmarca en el programa d’activitats de l’exposició organitzada pel Comú d’Escaldes-Engordany «Imatges per al record. La Gran Guerra en postals (1914-1918)».\nSergi Claret i Oriol Algueró, violins\nOriol Saña, violí i direcció artística\nEl programa serà presentat durant l’actuació.\nDissabte 8 de novembre, a les 20 h\nExposició «Imatges per al record. La Gran Guerra en postals (1914-1918)».\nInformació i reserva prèvia obligatòria al CAEE . Tel. 80 22 55 – a/e centreart@e-e.ad\nLa Fundació ONCA compta amb la col·laboració dels comuns de la Massana, d’Andorra la Vella i d’Escaldes-Engordany per desenvolupar les diferents activitats programades.\nPrevious Post: Taller de música obert a tothom de l’Escola Municipal de Música de la Seu\nNext Post: Es presenta el projecte ‘Hospital sense papers per al 2015’


Apartment Crnja Luka 42 Korcula Croàcia - Ofertes d'hotels amb els MILLORS DESCOMPTES EN LÍNIA Atenció al Client\nVeure tots els 1.503 allotjaments a Korcula.\nApartment Crnja Luka 42-, Blato, Korcula, Croàcia - Veure al mapaApartment Crnja Luka 42Veure més fotosBanyVeure més fotosVeure totes les 24 fotos\nSi el que està buscant és per un hotel ben situat a Prigradica, no busqui més enllà de Apartment Crnja Luka 42. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Apartment Crnja Luka 42 ofereix un servei impecable i compleix amb totes les exigències dels més experimentats viatgers. Habitació familiar són només algunes de les comoditats que fan que Apartment Crnja Luka 42 sigui diferent dels altres hotels de la ciutat. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, aparell de televisió, TV satèl•lit/cable, reproductor de DVD/CD a cada habitació. A més, l'oci que l'hotel ofereix assegurarà que tengui molt a fer durant el dia. Apartment Crnja Luka 42 és la vostra destinació si buscau allotjament de qualitat a Prigradica.


Marta Ballesta (text), Agustí Alcoberro (assessorament)\tDilluns, 11 de setembre de 2017\nIcona inspiradora del cinema quinqui\nLes imatges d'"el Vaquilla" liderant un dels motins més vistosos viscuts a la Model, ferit de bala i immobilitzat amb la cara tocant a terra després d’una fugida fallida o reivindicant amb orgull els drets dels presos davant les càmeres, formen part de la memòria col·lectiva. Icona inspiradora del cinema quinqui, va deixar-se estimar per l’atenció mediàtica fins al punt de convertir-se en símbol dels convictes comuns que omplien a vessar el centre penitenciari del carrer d’Entença als anys 80. I és que la vida i l’obra de Juan José Moreno Cuenca s’expliquen per aquest context, que ell mateix explica molt bé: el d’una ciutat i un país en profunda transformació cap a una democràcia que deixava encara més al descobert les vergonyes i els vicis d’un sistema que es resistia a desaparèixer.\nDirigida per José Antonio de la Loma, 'Yo, "el Vaquilla"' es basava en una novel·la de Juan José Moreno Cuenca\nAprendre a sobreviure al preu que fos\nFill dels barris de barraques que la Barcelona oficial havia abandonat sempre a la seva sort, "el Vaquilla" va créixer amb l’obligació d’aprendre a sobreviure al preu que fos. La seva mare va morir durant una de les seves habituals estades a la presó, i tant els seus tres germans com el seu pare, primer, i el seu padrastre, després, van perdre la vida en assalts, fugides o enfrontaments amb la policia. Va ser un oncle seu qui li va posar el famós sobrenom i també qui el va ensinistrar en l’art de robar carteres.\nDes que Moreno Cuenca va ingressar per primera vegada a la Model el 1975, quan tenia només 13 anys, les entrades, sortides i fugides d’aquesta i altres presons es van succeir en paral·lel a l’encadenament de condemnes per robatoris, atracaments i altres delictes, molts d’aquests comesos entre reixes. Com l’aixecament que va capitanejar el 13 d’abril de 1984.\nUn motí per demanar heroïna\nQuan un trepitja la cinquena galeria és colpidor imaginar el transcurs d’aquell dia en què, després que "el Vaquilla" amenacés i reduís amb un ganivet amagat en un pot de xampú diversos funcionaris i aconseguís obrir les cel·les, els presos van fer-se forts al corredor armats amb ferros i estilets. Les seves demandes: heroïna, per a la síndrome d’abstinència; parlar directament amb el jutge especial de vigilància penitenciària, i poder explicar la seva situació per la ràdio. Una consciència reivindicativa que havia arrelat després d’anys de lluita de la Coordinadora de Presos Espanyols en Lluita (COPEL), contra les indignes condicions de vida a les presons.\nEl 14 d'abril de 1984, 'La Vanguardia' es va fer ressò de la fi del motí d'"el Vaquilla"Hemeroteca de 'La Vanguardia'


Benvinguts a l'era digital i ara dins un nou ordre - Eduard Batlle Blog\nUna conferència premonitòria la de Bill Gates en aquest TED de 2015 amb el títol “La propera epidèmia? No estem lestos”. I está clar: la nostra societat esta preparada per un incendi i un aiguat, tal com vam demostrar amb el pas del Glòria, però no estàvem preparats per un COVID-19 d’aquestes dimensions, però el problema és que no teníem cap protocol al respecte. Això s’ha pagat car i amb desordre per fer front a l’arribada del Coronavirus. Aquest virus provinent d’un mercat xinès -la teoria- suposarà un abans i un després en la nostra societat. Ja res serà el mateix i ens haurem d’acostumar a les prevencions similars a les d’un incendi o un aiguat.\nI a més, el COVID-19 posa a prova el canvi de paradigma laboral. Estàvem connectats i erem digitals, d’acord, però la transformació serà brutal. Forçada i obligada gairebé a tots nivells. És un non ordre. Les empreses, grans i petites, pateixen aquesta nova dimensió que tot just comença. Caldrà adaptar-se molt ràpid a ser telemàtics i eficients. Teletreball i noves formes de col·laborar, hibridar-se i entender com complir amb els nous reptes. Idees, talent, connectivitat i operativitat. Ara comença una nova partida en aquesta de Revolució Digital.\nMúsica | Hold me # The Teskey Brothers